Temeljem Zaključka Gradskog Vijeća Grada Preloga o prodaji građevinskog zemljišta u Otoku (KLASA: 406-01/16-01/24, URBROJ: 2109/14-01-16-01 od 28.06.2016. godine) gradonačelnik Grada Preloga raspisuje

**N A T J E Č A J**

**o prodaji građevinskog zemljišta u Otoku**

**I** **Dana 02. kolovoza 2016. godine s početkom u 12,00 sati** provest će se javno nadmetanje za prodaju u vlasništvo parcela za stambenu izgradnju na području dijela naselja Otok (područje Detaljnog plana uređenja stambene zone u Otoku - Zapad), i to:

1. kat.čest.br. 7840/2 livada od 1146 m2
2. kat.čest.br. 7840/3 livada od 1363 m2
3. kat.čest.br. 7840/4 livada od 1464 m2
4. kat.čest.br. 7841 livada od 4238 m2
5. kat.čest.br. 7667/7 pašnjak od 1519 m2
6. kat.čest.br. 7667/8 pašnjak od 1157 m2
7. kat.čest.br. 7667/9 pašnjak od 1170 m2
8. kat.čest.br. 7667/11 pašnjak od 1437 m2

**II** Početna visina cijene zemljišta je **50,00 kn/m2**.

Sudionici koji uspiju na javnom nadmetanju mogu cijenu zemljišta isplatiti u cijelosti u roku od 15 dana od dana održavanja javnog nadmetanja ili na odgodu u trajanju od najviše do godinu dana od dana provedenog javnog nadmetanja, uz uvjet plaćanja 50 % vrijednosti zemljišta u roku od 15 dana od dana provedenog javnog nadmetanja. U slučaju obročnog plaćanja cijene zemljišta kupac je dužan platiti kamatu u visini 3,9% na ostatak duga.

U slučaju da u navedenim rokovima ne bude plaćena cijena zemljišta kupac gubi pravo na kupnju i kaparu.

**III** Za sudjelovanje u nadmetanju sudionici su dužni uplatiti jamčevinu u iznosu od 10.000,00 kuna isključivo na žiro račun Grada Preloga, HR3923900011835500002, model 68, s pozivom na broj «7889 – OIB, uz naznaku svrha uplate «jamčevina po natječaju-Otok», najkasnije jedan dan prije održavanja javnog nadmetanja.

Sudionicima koji uspiju u javnom nadmetanju, jamčevina se uračunava u cijenu zemljišta, a onima koji ne uspiju ista se vraća odmah.

U slučaju da odabrani ponuđač odustane od sklapanja ugovora o kupoprodaji gubi pravo na povrat jamčevine.

**IV** Jedinična vrijednost komunalnog doprinosa je 36 kn/m3 građevine.

Komunalni doprinos obuhvaća građenje objekata i uređaja komunalne infrastrukture za javne površine, nerazvrstane ceste, groblja i javnu rasvjetu.

**V** Investitor je po izvršnosti građevinske dozvole dužan platiti komunalni doprinos i vodni doprinos u skladu s posebnim propisima.

Komunalni doprinos plaća se odjedanput u roku od 15 dana ili obročno, a najduže na period od 36 mjeseci.

**VI** Sudionik koji uspije u javnom nadmetanju dužan je sklopiti ugovore o uvjetima priključenja na vodovodnu, niskonaponsku, plinsku i kanalizacijsku mrežu s nadležnim distributerima. Sklopljenim ugovorima odrediti će se uvjeti plaćanja.

Sudionik koji uspije u javnom nadmetanju dužan je snositi naknadu za promjenu namjene zemljišta.

**VII** Prijenos vlasništva nad nekretninom provesti će se tek nakon isplate cjelokupne cijene zemljišta.

**VIII** Parcele koje se neće prodati na ovom javnom nadmetanju, prodavat će se svaki prvi utorak u mjesecu i to s početkom u 12,00 sati, s obvezom prijave zainteresiranih u Upravi Grada Preloga, Prelog, Glavna 35.

**IX** Detaljne informacije mogu se dobiti u Upravi Grada Preloga, Prelog, Glavna 35 ili na tel. 040/638-686.

# GRAD PRELOG